b"\n_START_ARTICLE_\nTrofeu President de la Generalitat\n_START_PARAGRAPH_\nLa Feninde \xc3\xa9s el trofeu de campi\xc3\xb3 en els Campionats Individuals de pilota valenciana en les dos modalitats professionals, escala i corda i raspall,_NEWLINE_ra\xc3\xb3 per la qual \xc3\xa9s el t\xc3\xadtol m\xc3\xa9s prestigi\xc3\xb3s de la temporada._NEWLINE_Tamb\xc3\xa9 rep el nom de \xc2\xabFris Grec\xc2\xbb, en ser una reproducci\xc3\xb3 d'un fris de la Gr\xc3\xa8cia Cl\xc3\xa0ssica, que data del Segle VI aC, on apareixen sis pilotaires reproduint diferents postures de colp._NEWLINE_Els sis jugadors en guanyar-lo han sigut Genov\xc3\xa9s, Sarasol, \xc3\x81lvaro i Soro III en Escala i Corda, i Pasqual II i Waldo en raspall._NEWLINE_El campi\xc3\xb3 de l'Individual tamb\xc3\xa9 rebia una reproducci\xc3\xb3 de l'Escultura de les mans de Manolo Boix, realitzada en 1992 en el marc d'una exposici\xc3\xb3 sobre la Pilota valenciana._NEWLINE_Este trofeu estava patrocinat per Bancaixa._NEWLINE_Al campi\xc3\xb3 de l'Individual se li d\xc3\xb3na un trofeu amb una reproducci\xc3\xb3 xicoteta del fris, i si el guanya per segona vegada se li fa entrega d'un trofeu un poc m\xc3\xa9s gran. Si el guanya tres vegades consecutives (o cinc alternes) se li d\xc3\xb3na una reproducci\xc3\xb3 de la Feninde a gran mida._NEWLINE_El nom, feninde, \xc3\xa9s el d'una antiga modalitat del joc de pilota. No se si sap si el fris formava part del peu d'una est\xc3\xa0tua o si formava part de l'antiga muralla d'Atenes._NEWLINE_L'original es troba al Museu d'\xc3\x80tica, a Atenes."